text: DMI varsler voldsomt vejr både søndag og mandag
  13 januar 2019 kl. 06.20
  Først på dagen regn, senere vindstød af stormstyrke. Langs hele vestkysten er der voldsomt vejr og risiko for nedfaldne tagsten. 
  I eftermiddag og aften bør du være opmærksom på voldsomt vejr, hvis du bor langs vestkysten. DMI forventer, at der søndag vil være stormende kuling med vindstød af stormstyrke. Det voldsomme vejr starter omkring klokken 16.
  Vinden vil have en styrke, så der ifølge DMI er fare for nedfaldne tagsten og at træer kan vælte og spærre veje og togstrækninger.
  Varslet gælder for Tønder, Esbjerg, Fanø, Varde og resten af Vestkysten. Også længere inde i landet kan man forvente kuling og vindstød af stormstyrke.
  I løbet af mandagen fortsætter blæsten, mens der kan være risiko for forhøjede vandstande i enkelte have.
  DMI varsel om forhøjet vandstand: https://t.co/HsShtHFM2H pic.twitter.com/OBqviqxerD
  
  